A Bizottság 1584/89/EGK rendelete

(1989. június 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1495/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett áruk Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. június 7-én.

a Bizottság részéről

Christiane Scrivener

a Bizottság tagja

[1] HL L 148., 1989.6.1., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Kiskereskedelmi forgalom számára összeállított, női vagy leányka együttes, melynek részei:könnyű, alsónemű jellegű, kötött ruhanemű (55 % mesterséges szál és 45 % pamut), amely a derék vonala fölött a mellrészt és a hát felső részét borítja, ujjatlan, nyakkivágása elöl mély. A ruhanemű alja gumiszalaggal összefogott (szélessége 2,5 cm). (Lásd a függelékben található 431/A. számú fényképet.) | Felsőruházat: | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz tartozó megjegyzések 13. pontja, a 61. árucsoporthoz tartozó megjegyzések 3. b) pontja, a 61. árucsoporthoz tartozó kiegészítő megjegyzések, valamint a 6108 és a 61082200, a 6110 és a 61103099, valamint a 6114 és a 61143000 KN-kód szövege határozzák meg. A felsőruházat nem tekinthető a 6212 KN-kód szerinti tartást biztosító ruházatnak, mivel ilyen funkciót nem lát el. |

azonos minőségű, összetételű és színű anyagból készült alsónadrág. (Lásd a függelékben található 431/B. számú fényképet.) | Rövidnadrágok: | |

2.Könnyű, kötött, ujjatlan, alsónemű jellegű női vagy leányka ruhanemű (100 % pamut), amely a derék vonala fölött a mellrészt borítja, elől és hátul mély nyakkivágással. A ruhanemű elején két ék alakú, kb. 5 cm hosszú, a ruhanemű aljától induló hasíték van, alja enyhén húzott, gumiszalaggal összefogott (szélessége 1,5 cm). (Lásd a 432. számú fényképet.). | 61142000 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz tartozó kiegészítő megjegyzések, valamint a 6110 és a 61102099, valamint a 6114 és a 61142000 KN-kód szövege határozzák meg. A felsőruházat nem tekinthető a 6212 KN-kód szerinti tartást biztosító ruházatnak, mivel ilyen funkciót nem lát el. |

--------------------------------------------------